# GERIAMOJO VANDENS TIEKIMO IR (AR) NUOTEKŲ TVARKYMO SUTARTIS

|  |  |  |  |
| --- | --- | --- | --- |
| **20\_\_-\_\_-\_\_**  **Šalčininkai** |  | **Vartotojo kodas:** |  |

UAB „Tvarkyba“ (toliau – **Vandens tiekėjas**), veiklą vykdanti pagal Valstybinės kainų ir energetikos kontrolės komisijos 2015 m. rugpjūčio 6 d. išduotą geriamojo vandens tiekimo ir nuotekų tvarkymo veiklos licenciją Nr. L7-GVTNT-58, atstovaujama direktoriaus Aleksandro Kasparovičiaus ir gyvenamojo namo savininkas **\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** asmens kodas \_\_\_\_\_\_\_\_\_\_\_\_\_\_\_\_\_, (toliau – **Vartotojas**) sudarėme šią sutartį (toliau – **Sutartis**):

**I. DUOMENYS APIE VARTOTOJO GYVENAMĄJĮ NAMĄ,**

**ŠALIŲ INDIVIDUALIAI APTARTOS SĄLYGOS**

1. **Vartotojas** suteikia **Vandens tiekėjui** šią informaciją apie jam nuosavybės teise priklausantį (jo nuomojamą) gyvenamąjį namą:
   1. Gyvenamojo namo adresas: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
   2. Gyvenamajame name gyvenančių žmonių skaičius \_\_\_\_;
   3. Vandens apskaitos prietaiso (kelių prietaisų) savininkas **Vandens tiekėjas**, duomenys apie apskaitos prietaisą (-us) yra šios sutarties priedas Nr.\_\_\_ (Vandens skaitiklio įrengimo ir (ar) keitimo aktas)
   4. Paslaugų pirkimo ir pardavimo vieta atsiskaitymui *(kas nereikalinga išbraukti)*:
      1. įvadinis geriamojo vandens apskaitos prietaisas;
      2. vandens apskaitos prietaisas yra / nėra
   5. Duomenys apie geriamojo vandens tiekimą (*kas nereikalinga išbraukti*):
      1. geriamasis vanduo tiekiamas centralizuotai.
   6. Duomenys apie nuotekų tvarkymą (*kas nereikalinga išbraukti*):
      1. nuotekos patenka į **Vandens tiekėjo** eksploatuojamą nuotekų tvarkymo infrastruktūrą (centralizuotai)
      2. nuotekos patenka į nuotekų surinkimo talpyklas ir transportuojamos asenizacijos transporto priemonėmis į nuotekų tvarkymo infrastruktūrą
2. Ataskaitinis laikotarpis – 30 kalendorinių dienų.
3. Apmokėjimo dokumentas užpildomas:
   1. pagal **Vartotojo** nuskaitytus apskaitos prietaisų rodmenis
   2. pagal **Vandens tiekėjo** nuskaitytus apskaitos prietaisų rodmenis
4. Apmokėjimo dokumentas pateikiamas: (*kas nereikalinga išbraukti*):
   1. elektroniniu paštu šiuo **Vartotojo** nurodytu adresu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_
   2. paštu, mokama paslauga, šiuo **Vartotojo** nurodytu adresu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   3. **Vartotojas** gali pats atvykti į **Vandens tiekėjo** būstine ir atsiimti mokėjimo dokumentą.
5. **Vandens tiekėjo** atsakomybės ribos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. **Vartotojas** patvirtina, kad prieš Sutarties pasirašymą, **Vandens** t**iekėjas** pateikė visą **Vartotojo** pareikalautą žodinę ir rašytinę informaciją, susijusią su geriamojo vandens tiekimu ir nuotekų tvarkymo paslaugų teikimu bei Šalims pagal šią Sutartį tenkančia atsakomybe, taip pat patvirtina, kad **Vartotojas** yra supažindintas su įrengtų apskaitos prietaisų plombų žymenimis, kurie nurodyti šios Sutarties 10.7 punkte paminėtame akte, jam išaiškintas draudimas savavališkai nuimti apskaitos prietaisą, jį perkelti į kitą vietą, pakeisti ar nuplėšti apskaitos prietaisų plombas.
7. **Vartotojas** sutinka, kad **Vandens tiekėjas** šios Sutarties vykdymo tikslais tvarkytų jo asmens duomenis, įskaitant asmens kodą. Plačiau apie **Vartotojo** teises ir tai, kaip **Vandens tiekėjas** vykdo asmens duomenų tvarkymą - <http://stvarkyba.lt/asmens-duomenu-sauga>

# Patvirtiname, kad visos šiame skyriuje nurodytos sutarties sąlygos Šalių buvo individualiai aptartos:

UAB „Tvarkyba“

Direktorius

Aleksandras Kasparovičius

Atstovas \_\_\_\_\_\_\_\_\_\_\_\_\_\_\_

A.V. ()

# SUTARTIES OBJEKTAS

1. Pagal šią Sutartį **Vandens tiekėjas** tiekia **Vartotojui** (**Vandens tiekėjas** ir **Vartotojas** toliau bendrai vadinami Šalimis) iki šioje Sutartyje nustatytos vandens tiekimo ir vartojimo ribos saugos ir kokybės reikalavimus atitinkantį šaltą geriamąjį vandenį (toliau – geriamasis vanduo), ir (ar) teikia nuotekų tvarkymo paslaugas, vadovaudamasis Lietuvos Respublikos geriamojo vandens tiekimo ir nuotekų tvarkymo įstatymu (TAR, 2014-06-17, Nr. 2014-07685) ir kitais teisės aktais.
2. Šia Sutartimi Šalys įsipareigoja laikytis Lietuvos Respublikos įstatymų ir kitų teisės aktų, deramai realizuojant joms suteiktas teises bei prisiimtus įsipareigojimus tiekiant, vartojant ir atsiskaitant už geriamąjį vandenį ir (ar) nuotekų tvarkymą, tiekiamus šios Sutarties pagrindu.

# ŠALIŲ ĮSIPAREIGOJIMAI

1. **Vandens tiekėjas** įsipareigoja:
   1. nepertraukiamai tiekti **Vartotojui** geriamąjį vandenį ir (ar) teikti nuotekų tvarkymo paslaugas, išskyrus, kai Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašo ir kituose geriamojo vandens tiekimą ir nuotekų tvarkymą reglamentuojančiuose teisės aktuose numatytais atvejais laikinai nutraukiamas ar sustabdomas geriamojo vandens tiekimas ir (ar) nuotekų tvarkymo paslaugų teikimas **Vartotojui**;
   2. užtikrinti, kad **Vartotojui** tiekiamo geriamojo vandens visuomenės sveikatos saugos ir kokybės parametrai iki geriamojo vandens tiekimo ir vartojimo ribos atitiktų Lietuvos Respublikos geriamojo vandens įstatymo, Lietuvos higienos normos HN 24:2003 „Geriamojo vandens saugos ir kokybės reikalavimai“, patvirtintos Lietuvos Respublikos sveikatos apsaugos ministro 2003 m. liepos 23 d. įsakymu Nr. V-455 ir kitų teisės aktų reikalavimus (žiūrėti galiojančią redakciją);
   3. užtikrinti geriamojo vandens tiekimo ir nuotekų tvarkymo paslaugų kokybę, atitinkančią patvirtintus Geriamojo vandens tiekimo ir nuotekų tvarkymo paslaugų kokybės reikalavimus;
   4. teisės aktų nustatyta tvarka naudoti ir prižiūrėti jam nuosavybės teise ar kitaip teisėtai valdomą ir (ar) naudojamą geriamojo vandens tiekimo ir (ar) nuotekų tvarkymo infrastruktūrą, kitą valdomą turtą, kurio reikia geriamajam vandeniui tiekti ir (ar) nuotekoms tvarkyti;
   5. **Vandens tiekėjo** interneto svetainėje informuoti ir įspėti **Vartotoją** apie numatomą geriamojo vandens tiekimo ir nuotekų tvarkymo laikiną nutraukimą ar sustabdymą teisės aktų nustatytais atvejais ir tvarka bei nurodyti, nuo kada ir kuriam laikui nutraukiamas ar sustabdomas geriamojo vandens tiekimas ir (ar) nuotekų tvarkymo paslaugų teikimas;
   6. įrengti sutartyje nurodytu adresu **atsiskaitomąjį geriamojo vandens apskaitos prietaisą** (toliau – geriamojo vandens apskaitos prietaisas), o šalims individualiai susitarus, – ir laistymui tiekiamo geriamojo vandens apskaitos prietaisą ir (ar) geriamojo vandens apskaitos prietaisą ant individualaus gręžinio, keisti geriamojo vandens apskaitos prietaisą, kurio metrologinė apskaita yra pasibaigus, nauju metrologiškai tvarkingu, užtikrinti, kad geriamojo vandens apskaitos prietaiso techninė būklė atitiktų teisės aktų reikalavimus, o matavimai būtų reikalaujamo tikslumo, ir Lietuvos Respublikos metrologijos įstatymo nustatyta tvarka organizuoti metrologinę patikrą. Geriamojo vandens apskaitos prietaisas turi būti įrengtas arba pakeistas per 15 (penkiolika) darbo dienų nuo sužinojimo apie geriamojo vandens apskaitos prietaiso gedimą dienos su sąlyga, kad **Vartotojas** suderintu laiku sudarys sąlygas **Vandens tiekėjui** patekti į patalpas ar teritoriją įrengti ar pakeisti geriamojo vandens apskaitos prietaisą;
   7. įrengus, nuėmus, perkėlus į kitą vietą, pakeitus ar patikrinus geriamojo vandens apskaitos prietaisą, nuėmus apskaitos prietaisų apsaugos plombas surašyti dviem egzemplioriais **Vandens tiekėjo** patvirtintos formos aktą, kurį pasirašo **Vandens tiekėjo** įgaliotas atstovas ir **Vartotojas** ar jo atstovas. Vienas šio akto egzempliorius įteikiamas **Vartotojui**, o kitas lieka **Vandens tiekėjui**. **Vartotojui** ar jo atstovui atsisakius dalyvauti surašant šį aktą ir (ar) jį pasirašyti, jis galioja, tačiau **Vandens tiekėjo** įgaliotas atstovas apie atsisakymą dalyvauti surašant šį aktą ir (ar) jį pasirašyti turi pažymėti akte;
   8. atlikti neeilinę geriamojo vandens apskaitos prietaiso metrologinę patikrą, jeigu **Vartotojas** įtaria, kad naudojamo apskaitos prietaiso rodmenys neteisingi arba neatitinka jam nustatytų reikalavimų. Jei atlikus neeilinę patikrą nustatoma, kad apsauginis tinklelis nebuvo užterštas ir atsiskaitomasis apskaitos prietaisas atitinka jam nustatytus metrologinius reikalavimus, neeilinei patikrai patirtos **Vandens tiekėjo** sąnaudos įtraukiamos į **Vartotojo** apmokėjimo dokumentą. Tuo atveju, kai neeilinės apskaitos prietaiso metrologinės patikros metu nustatoma, kad neteisingi atsiskaitomojo apskaitos prietaiso rodmenys ar apsauginis tinklelis užterštas ir dėl to buvo išmatuotas padidintas geriamojo vandens kiekis, **Vandens tiekėjas** atlygina **Vartotojui** nuostolius Civiliniame kodekse nustatyta tvarka;
   9. pateikti (išsiųsti) mokėjimo dokumentą **Vartotojui** už sunaudotą per ataskaitinį laikotarpį geriamąjį vandenį ir (ar) suteiktas nuotekų tvarkymo paslaugas ne vėliau kaip iki kito mėnesio, einančio po ataskaitinio laikotarpio, 10- osios kalendorinės dienos.
   10. užtikrinti tinkamą ir nuolatinį informacijos apie **Vandens tiekėją**, tiekiamo geriamojo vandens, teikiamų nuotekų tvarkymo paslaugų kokybę, paslaugų teikimo sąlygas ir numatomus sutarčių sąlygų pakeitimus, sistemų eksploatavimą, modernizavimą, plėtrą, renovaciją, investicijas į sistemos plėtrą ir renovaciją, paslaugų kainas ir tarifus, jų struktūrą, vykdomą infrastruktūros priežiūrą, gedimus, remontą, geriamojo vandens tiekimo ir nuotekų tvarkymo pertrūkius paskelbimą **Vandens tiekėjo** interneto svetainėje ir jos atnaujinimą.
2. **Vartotojas** privalo:
   1. teisės aktų nustatyta tvarka prižiūrėti ir remontuoti jam nuosavybės teise priklausančius ar kitais teisėtais pagrindais valdomus ir (ar) naudojamus geriamojo vandens naudojimo įrenginius, tinklus, geriamajam vandeniui tiekti reikalingas komunikacijas ir (ar) nuotekų šalinimo įrenginius, tinklus;
   2. užtikrinti **Vartotojo** patalpose ir (ar) žemės sklype esančio vandentiekio įvade ir (ar) atsiskaitomojo geriamojo vandens apskaitos prietaiso apvedimo linijose įrengtų įrenginių ir kitų prietaisų plombų saugumą;
   3. laikytis teisės aktuose nustatyto geriamojo vandens vartojimo režimo;
   4. nedelsiant, bet ne vėliau kaip per 24 valandas pranešti **Vandens tiekėjui** apie pastebėtą avariją, geriamojo vandens apskaitos prietaisų gedimus, plombų ar kitokius pažeidimus naudojant geriamąjį vandenį, išleidžiant nuotekas;
   5. ne vėliau kaip per 10 darbo dienų informuoti **Vandens tiekėją** apie gyvenamojo namo gyventojų skaičiaus pasikeitimus ir pateikti tai patvirtinančius dokumentus. Į visus pakeitimus atliekant skaičiavimus atsižvelgiama nuo atitinkamų dokumentų pateikimo datos. Visas teisines pasekmes, atsirandančias už šiame punkte nustatytos pareigos nevykdymą, prisiima **Vartotojas**;
   6. neišleisti į **Vandens tiekėjo** eksploatuojamą nuotekų tvarkymo infrastruktūrą nuodingų medžiagų ar jų mišinių, galinčių sukelti sprogimą, užkimšti tinklus ar kitaip sutrikdyti infrastruktūros darbą;
   7. užtikrinti **Vartotojo** patalpose ir (ar) teritorijoje esančių geriamojo vandens apskaitos prietaisų saugumą ir plombų nepažeidžiamumą;
   8. iki paskutinės kiekvieno ataskaitinio laikotarpio darbo dienos tiksliai ir teisingai deklaruoti geriamojo vandens apskaitos prietaisų rodmenis užpildant apmokėjimo dokumentą pagal paties **Vartotojo** nuskaitytus apskaitos prietaisų rodmenis;
   9. **Vandens tiekėjo** pateiktą apmokėjimo dokumentą ar apmokėjimo dokumentą, kurį **Vartotojas** kas mėnesį užpildo pagal jo paties nuskaitytus apskaitos prietaisų rodmenis, apmokėti ne vėliau kaip iki kito mėnesio, einančio po ataskaitinio laikotarpio, paskutinės kalendorinės dienos;

11.8 jei **Vartotojo** patalpose yra įdiegta nuotolinio vandens skaitiklio rodmenų nuskaitymo sistema, tai skaitiklių rodmenų duomenys (vienos dešimtosios tikslumu) į **Vartotojo** sąskaitą įkeliami kiekvieno mėnesio 25-31 dienomis.

* 1. visiškai atsiskaityti su **Vandens tiekėju** už sunaudotą geriamąjį vandenį bei suteiktas nuotekų tvarkymo paslaugas ir nutraukti sutartį, kai **Vartotojas** (savininkas) patalpas, kurioms tiekiamas geriamasis vanduo ir (ar) teikiamos nuotekų tvarkymo paslaugos, perleidžia kito asmens nuosavybėn, arba nutraukiama ar pasibaigia **Vartotojo** (nuomininko) sudaryta nuomos sutartis;
  2. Darbo dieną nuo 8 iki 20 val. įsileisti į **Vartotojui** nuosavybės teise priklausančias patalpas, bendrojo naudojimo patalpas ar teritoriją **Vandens tiekėjo** įgaliotą atstovą, pateikusį **Vandens tiekėjo** išduotą darbo pažymėjimą su darbuotojo nuotrauka, vardu, pavarde, pareigomis, sudaryti jam sąlygas (užtikrinti laisvą, patogų ir higieniškai saugų priėjimą prie apskaitos prietaisų) ir leisti jam patalpose ar bendrojo naudojimo patalpose atlikti atsiskaitomųjų geriamojo vandens apskaitos prietaisų, geriamojo vandens tiekimo ir (arba) nuotekų tvarkymo infrastruktūros priežiūrą (įrengti ar pakeisti atsiskaitomuosius geriamojo vandens apskaitos prietaisus, atlikti jų metrologinę patikrą, patikrinti apskaitos prietaisų techninę būklę, eksploatavimo sąlygas, patikrinti vandentiekio įvado ir (ar) nuotekų išvado techninę būklę, teisės aktų nustatyta tvarka sustabdyti geriamojo vandens tiekimą įsiskolinusiam asmeniui) (toliau – atlikti tam tikrus veiksmus);
  3. atlyginti **Vandens tiekėjui** atsiskaitomojo geriamojo vandens apskaitos prietaiso įsigijimo ir (ar) įrengimo sąnaudas, jei apskaitos prietaisas, įrengtas **Vartotojo** patalpose, dėl **Vartotojo** kaltės yra pažeistas, sugadintas ir (ar) savavališkai nuimtas;
  4. sekti nuotekų kaupimo rezervuaro prisipildymą ir laiku atiduoti nuotekas ir (ar) nuotekų valymo metu susidarančias atliekas **Vandens tiekėjui** ar jo nurodytam nuotekas transportuojančiam asmeniui tais atvejais, kai **Vartotojas** nuotekas tvarko individualiai;
  5. nekliudyti kitiems to paties namo gyventojams, įsigijusiems namo dalį, prisijungti, jeigu techniškai tai galima padaryti, prie pastato geriamojo vandens tiekimo ir nuotekų tvarkymo tinklo ir vartoti geriamąjį vandenį bei naudotis nuotekų sistema.

# ŠALIŲ ATSAKOMYBĖ

1. **Vandens tiekėjas**:
   1. nevykdydamas šia Sutartimi prisiimtų įsipareigojimų ar netinkamai juos vykdydamas, atsako Lietuvos Respublikos įstatymų nustatyta tvarka;
   2. atsako už geriamojo vandens tiekimą ir nuotekų tvarkymo paslaugų teikimą šioje Sutartyje numatytomis sąlygomis, mokėjimų už suvartotą geriamąjį vandenį ir suteiktas nuotekų tvarkymo paslaugas teisingą apskaičiavimą ir apmokėjimo dokumentų pateikimą **Vartotojui** šioje Sutartyje numatytais atvejais ir terminais;
   3. neatsako už:
      1. geriamojo vandens visuomenės sveikatos saugos ir kokybės parametrų pablogėjimą, jeigu dėl to nėra **Vandens tiekėjo** kaltės;
      2. vandens tiekimą (vandens kokybę, kiekį, slėgį) ir (ar) nuotekų šalinimą, jei objektas prie vandens tiekimo ar nuotekų tinklų yra prijungtas pažeidžiant Statybos įstatymo, kitų teisės aktų reikalavimus bei naudojant geriamąjį vandenį nesilaikant vandens vartojimo režimo ir jei dėl to nėra **Vandens tiekėjo** kaltės.
2. **Vartotojas**, nevykdydamas šia Sutartimi prisiimtų įsipareigojimų ar netinkamai juos vykdydamas, Lietuvos Respublikos įstatymų nustatyta tvarka privalo atlyginti **Vandens tiekėjo** patirtą žalą.

# GERIAMOJO VANDENS TIEKIMO IR NUOTEKŲ TVARKYMO PASLAUGŲ KAINŲ

**NUSTATYMAS**

1. Geriamojo vandens tiekimo ir nuotekų tvarkymo paslaugų kainos nustatomos ir keičiamos Lietuvos Respublikos geriamojo vandens tiekimo ir nuotekų tvarkymo įstatymo ir kitų teisės aktų nustatyta tvarka.
2. Apie pasikeitusias geriamojo vandens tiekimo ir nuotekų tvarkymo paslaugų kainas, **Vandens tiekėjas** praneša **Vartotojui**, apie tai paskelbdamas viešai (interneto svetainėje). Kainos įsigalioja ne anksčiau kaip po 30 (trisdešimt) kalendorinių dienų, kai jas viešai paskelbia **Vandens tiekėjas**, ir taikomos nuo kito mėnesio pirmosios dienos.

# ATSISKAITYMO TVARKA

1. **Vartotojo** suvartoto geriamojo vandens kiekis nustatomas pagal atsiskaitomojo geriamojo vandens apskaitos prietaiso rodmenis.
2. Dėl techninių ar kitų priežasčių nesant galimybės **Vartotojui** įrengti atsiskaitomųjų geriamojo vandens apskaitos prietaisų, už **Vandens tiekėjo** patiektą geriamąjį vandenį ir (ar) suteiktas nuotekų tvarkymo paslaugas **Vartotojas** atsiskaito pagal vidutinį savivaldybėje suvartojamo geriamojo vandens kiekį padauginamas iš koeficiento 2, kurį apskaičiuoja **Vandens tiekėjas** kiekvienais metais iki vasario 1 d. ir skelbia savo interneto svetainėje.
3. **Vandens tiekėjo** priimtų iš **Vartotojo** tvarkyti nuotekų kiekis prilyginamas patiekto geriamojo vandens

kiekiui.

1. **Vandens tiekėjas** apskaičiuoja mokėjimus už per ataskaitinį laikotarpį suvartotą geriamąjį vandenį ir (ar)

suteiktas nuotekų tvarkymo paslaugas ir pateikia (išsiunčia **Vartotojo** pasirinktu būdų) apmokėjimo dokumentą **Vartotojui** iki kito mėnesio, einančio po ataskaitinio laikotarpio, 10 (dešimtos) kalendorinės dienos. Negavęs mokėjimo pranešimo iki kito mėnesio 20 (dvidešimtos) kalendorinės dienos, **Vartotojas** gali kreiptis į **Vandens tiekėją** dėl pakartotinio mokėjimo pranešimo išrašymo.

1. Už per ataskaitinį laikotarpį suvartotą geriamąjį vandenį ir (ar) suteiktas nuotekų tvarkymo paslaugas, įskaitant pardavimo kainą, **Vartotojas** sumoka **Vandens tiekėjui** iki kito mėnesio, einančio po ataskaitinio laikotarpio, paskutinės kalendorinės dienos. **Vartotojas** gali pasirinkti jam priimtiniausius atsiskaitymo būdus: apmokėti internetu, užsisakyti e. sąskaitą (buvusi tiesioginė debeto paslauga) banke, kitoje įmokas priimančioje įstaigoje ar įmonėje.
2. Jeigu **Vartotojas** šioje Sutartyje nustatytu terminu neatsiskaito už suvartotą geriamąjį vandenį ir suteiktas nuotekų tvarkymo paslaugas, **Vandens tiekėjas** už kiekvieną pavėluotą dieną apskaičiuoja jam 0,02 (dviejų šimtųjų) procentų dydžio delspinigius nuo laiku nesumokėtos sumos, taip pat gali nutraukti ar sustabdyti geriamojo vandens tiekimą Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašo numatyta tvarka.
3. Jeigu **Vartotojo** patalpose įrengtas atsiskaitomasis geriamojo vandens apskaitos prietaisas ne dėl **Vartotojo** kaltės sugedo (įstrigo sparnuotė, sugedo skaičiavimo mechanizmas ar pan.) ir **Vartotojas** informavo (raštu, telefonu, elektroninėmis ryšio priemonėmis) **Vandens tiekėją** apie šį gedimą, suvartoto geriamojo vandens ir (ar) nuotekų kiekis, kol bus įrengtas ar pakeistas atsiskaitomasis geriamojo vandens apskaitos prietaisas, nustatomas pagal vidutinį savivaldybėje suvartojamo geriamojo vandens kiekį.
4. Atsisakius įleisti **Vandens tiekėjo** įgaliotą atstovą, pateikusį **Vandens tiekėjo** išduotą darbo pažymėjimą su darbuotojo nuotrauka, vardu, pavarde, pareigomis, darbo dienomis nuo 8 iki 20 val. į patalpas ar bendrojo naudojimo patalpas atlikti tam tikrus veiksmus, nuo atsisakymo įleisti dienos (atsisakymo įleisti diena laikoma diena, kurią **Vartotojas** informavo, kad atsisako įleisti **Vandens tiekėjo** įgaliotą atstovą atlikti tam tikrus veiksmus, arba pirma kalendorinė diena pasibaigus registruotame laiške nurodytam terminui) **Vartotojo** suvartoto geriamojo vandens kiekis ir (ar) išleistų nuotekų kiekis skaičiuojamas vidutinį savivaldybėje suvartojamo geriamojo vandens kiekį padauginus iš koeficiento 2. Tokiu būdu suvartoto geriamojo vandens ir (ar) nuotekų kiekis skaičiuojamas, kol bus atlikti tam tikri veiksmai.
5. **Vandens tiekėjui** geriamojo vandens tiekimo ir (ar) nuotekų tvarkymo infrastruktūros priežiūros metu nustačius, kad atsiskaitomasis geriamojo vandens apskaitos prietaisas yra sugadintas, pažeistas, nustatyti požymiai, kad buvo naudojamos mechaninės ar kitos priemonės siekiant sumažinti apskaitos prietaiso rodmenis, **Vartotojo** suvartoto geriamojo vandens ir (ar) išleistų nuotekų kiekis nustatomas Geriamojo vandens tiekimo ir nuotekų tvarkymo infrastruktūros naudojimo ir priežiūros taisyklėse nustatyta tvarka.
6. **Vandens tiekėjui** geriamojo vandens tiekimo ir nuotekų tvarkymo infrastruktūros priežiūros metu nustačius, kad savavališkai naudojamas geriamasis vanduo ir (ar) išleidžiamos nuotekos, **Vartotojo** suvartoto geriamojo vandens ir (ar) išleistų nuotekų kiekis nustatomas Geriamojo vandens tiekimo ir nuotekų tvarkymo infrastruktūros naudojimo ir priežiūros taisyklėse nustatyta tvarka.
7. **Vartotojo** įmokos paskirstomos Lietuvos Respublikos civilinio kodekso 6.54 straipsnyje nurodytu

eiliškumu.

1. Jeigu **Vartotojas** apmoka didesnę, negu **Vandens tiekėjo** apmokėjimo dokumente nurodyta suma, jo

permokėta suma laikoma avansiniu mokėjimu už ateinantį ataskaitinį laikotarpį, jeigu atskiru raštišku pareiškimu

**Vartotojas** nenurodo kitaip.

# KITOS SUTARTIES SĄLYGOS

1. Jei **Vartotojo** nuotekų įrenginiai nėra prijungti prie **Vandens tiekėjo** nuotekų tinklų, tai šios sutarties punktai, susiję su nuotekomis, netaikomi. Jei **Vartotojo** geriamojo vandens naudojimo įrenginiai nėra prijungti prie **Vandens tiekėjo** vandens tiekimo tinklų, tai šios sutarties punktai, susiję su geriamojo vandens tiekimu, netaikomi.
2. Kitos šioje Sutartyje nenumatytos Šalių teisės ir pareigos nustatytos Lietuvos Respublikos geriamojo vandens tiekimo ir nuotekų tvarkymo įstatyme ir jį lydinčiuose teisės aktuose.
3. Ši sutartis įsigalioja nuo pasirašymo momento. Sutartis sudaroma neterminuotam laikotarpiui. Sutartis gali būti nutraukta Lietuvos Respublikos civilinio kodekso nustatyta tvarka.
4. **Vandens tiekėjas**, gavęs informaciją iš **Vartotojo,** valstybės įmonės Registrų centro ar trečiųjų asmenų apie gyvenamojo namo savininko ar nuomininko pasikeitimą, turi teisę vienašališkai nutraukti šią rašytinę sutartį ir laikyti, kad konkliudentiniais veiksmais sudaryta geriamojo vandens tiekimo ir (ar) nuotekų tvarkymo sutartis su nauju gyvenamojo namo savininku ar nuomininku (Lietuvos Respublikos civilinio kodekso 6.384 str.). Tokiu atveju Sutartis su **Vartotoju** pripažįstama nutraukta nuo nuosavybės teisės į gyvenamąjį namą perleidimo momento ar nuomos sutarties nutraukimo (pasibaigimo) momento, tačiau Sutarties nutraukimas nepanaikina teisės reikalauti atlyginti nuostolius, atsiradusius dėl to, kad neįvykdyta Sutartis, ir netesybas.
5. Sutartis gali būti pasirašoma elektroniniu būdu kvalifikuotu elektroniniu parašu ir/ar apsikeičiant skaitmeninėmis kopijomis el. paštu (pdf ar kita atitinkama forma). Tokiu atveju dokumentas bus laikomas sudarytu ir įsigalios nuo to momento, kai jį pasirašys abiejų Šalių įgalioti atstovai ir pirmoji dokumentą pasirašiusi Šalis el. paštu gaus antrosios Šalies pasirašytą dokumentą (ar jo skaitmeninę kopiją). Toks sutarties pasirašymas turės tokią pat juridinę galią kaip ir originalus Šalių įgaliotų atstovų parašais pasirašytas ir šalių atspaudais patvirtintas (jeigu taikoma) dokumentas.
6. Nuo šios Sutarties pasirašymo momento nustoja galioti anksčiau sudaryta sutartis dėl geriamojo vandens tiekimo ir (ar) nuotekų šalinimo į šioje Sutartyje numatytą gyvenamąjį namą ir nuotekų šalinimo.
7. Jeigu kuri nors Sutarties nuostata prieštarauja Lietuvos Respublikos teisės aktams arba, pasikeitus teisės aktams, tokia tampa, ar dėl kokių nors kitų priežasčių nebegalioja, kitos Sutarties nuostatos lieka galioti. Tokiu atveju Šalys įsipareigoja nedelsdamos pakeisti negaliojančią nuostatą teisiškai veiksminga norma, kuri savo turiniu kiek įmanoma labiau atitiktų keičiamąją, o iki tokios nuostatos pakeitimo vadovautis naujai įsigaliojusiomis imperatyviomis teisės normomis.
8. Iš šios Sutarties kylantys ginčai sprendžiami Šalių derybomis. Šalims nepavykus ginčo išspręsti tarpusavio derybomis, ginčas yra sprendžiamas teisme Lietuvos Respublikos teisės aktų nustatyta tvarka. Teritorinis teismingumas nustatomas pagal **Vandens tiekėjo** buveinės vietą.
9. Ši Sutartis sudaryta dviem vienodą juridinę galią turinčiais egzemplioriais – po vieną kiekvienai Šaliai.

# VANDENS TIEKĖJAS VARTOTOJAS

**UAB „TVARKYBA“** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vilniaus g.3A, Šalčininkai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Licencijos Nr. ir išdavimo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

L7-GVTNT-58, 205-08-06 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Įmonės kodas 174907725

PVM kodas LT 749077219

A/s LT74401004440002022

AB Luminor bankas

Telefonas 8 380 51 458, 8 67625828

El. paštas: [info@stvarkyba.lt](mailto:info@stvarkyba.lt)

Direktorius Aleksandras Kasparovičius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_